OpenLLM-France/wikimedia huggingface dataset:
# Ramon de Berenguer i de Llobet

Ramon de Berenguer i de Llobet (Girona, 26 de gener de 1870 - 23 de desembre de 1928) va ser un aristòcrata, industrial i polític català. Fill de Joaquim Ramon de Berenguer i de Camps de Benaiges i de Dolors de Llobet i de Parés. Era comte de Berenguer, títol pontifici atorgat a la seva família al segle xviii, i marquès consort de Garcillán.
Va ser l'impulsor i propietari de les centrals elèctriques de Vilanna i de Bescanó, projectades per l'arquitecte Joan Roca i Pinet; així com de la del Molí de Girona i una altra d'electroquímica al carrer de Migdia de la mateixa ciutat.
Com a polític es troba enquadrat en el Partit Conservador d'Antonio Maura i fou diputat provincial de la Mancomunitat de Catalunya des del 1919 fins a la supressió de l'entitat el 1925. A partir d'aquí, es troba relacionat en diferents càrrecs polítics fins que morí.
Un dels seus treballadors fou l'escriptor Miquel de Palol que li dedicà un apartat de les memòries Girona i jo.
Es va casar amb Asunción Maldonado y González de la Riba, marquesa de Garcillán dews de 1905. La parella va tenir dos fills, Joaquim i Jaume.

## Vegeu també

* Palau Comtes de Berenguer

## Bibliografia

* Xavier Carmaniu, Els diputats de la Mancomunitat de Catalunya Arxivat 2021-04-22 a Wayback Machine.
# Lluís IX

Lluís IX és el nom dels següents personatges:
* Lluís IX de França (Poissy, 1214 - Tunis, 1270), rei de França (1226-1270) i sant de l'Església catòlica.
* Lluís IX de Hessen-Darmstadt (Darmstadt, 1719 - Pirmasens, 1790), landgravi de Hessen-Darmstadt (1768-1790).
* Lluís IX de Wittelsbach «el Ric» (Burghausen, 1417 - Landshut, 1479), duc de Baviera-Landshut (1450-1479).
# Miguel Escalona Verano

Miguel Escalona Verano (Logronyo, 22 de novembre de 1983) és un exfutbolista riojà, que ocupava la posició de porter. Va ser internacional amb la selecció espanyola sub-21.
Format a les categories inferiors de l'Athletic Club, no arriba a debutar amb el primer equip. És cedit al Racing de Ferrol, on disputa dos partits de Segona Divisió. La seua carrera prossegueix per conjunts de Segona B, com Logroñés CF, Mazarrón CF, CD Guijuelo o CD Lugo.

## Enllaços externs

* Fitxa del jugador
# Address Resolution Protocol

El protocol de resolució d'adreces (ARP, per la sigla en anglès, que correspon a address resolution protocol) és, segons la RFC 826, un protocol de comunicació que s'encarrega, de manera automàtica, de resoldre i mantenir la taula d'equivalències entre les adreces MAC i les adreces IP dels nodes o màquines que es comuniquen. Al model de l'arquitectura TCP/IP, ARP és en un punt intermedi entre la capa de xarxa i la capa d'Internet. En canvi al model OSI és a la capa de xarxa.
Quan una estació o dispositiu necessita enviar un paquet a una estació de la mateixa xarxa local, l'estació dedueix, a partir de l'adreça IP de destinació, que es troba a la mateixa xarxa i, en conseqüència, no cal enviar el paquet a cap redireccionador (encaminador). Però per poder enviar-li les trames ethernet on aniran els paquets necessita conèixer l'adreça MAC del destinatari. Per esbrinar-la emet un paquet dintre d'una trama ethernet amb l'adreça broadcast com a destinació i amb l'adreça IP com a contingut, l'estació que reconeix la seva adreça respon amb la seva adreça MAC.
Si l'estació a la qual s'intenta enviar el paquet no és a la mateixa xarxa, actua de la mateixa manera però en aquest cas el que es necessita conèixer és l'adreça MAC del redireccionador o encaminador.
Cada estació manté una taula amb les correspondències IP-MAC per tal d'agilitzar el funcionament de la xarxa. El temps de vida de les parelles IP-MAC d'aquesta taula és de l'ordre de minuts.
L'operació inversa, obtenir l'adreça IP a partir de l'adreça física, es fa amb el protocol RARP. Aquesta operació té sentit en dispositius connectats a una xarxa que no tenen capacitat per guardar la pròpia adreça IP.

## Referències

* ↑ Diccionari de telecomunicacions. Barcelona: Enciclopèdia Catalana: TERMCAT, Centre de Terminologia, 2007. ISBN 978-84-412-1459-0.
# Hipsícrates

Hipsícrates és el nom dels següents personatges:
* Hipsícrates de Fenícia, historiador fenici
* Hipsícrates d'Amisos, historiador grec
* Hipsícrates, escriptor i gramàtic romà
# Longton (Kansas)

Longton és una població dels Estats Units a l'estat de Kansas. Segons el cens del 2000 tenia 394 habitants.

## Demografia

Segons el cens del 2000, Longton tenia 394 habitants, 163 habitatges, i 98 famílies. La densitat de població era de 132,3 habitants/km².
Dels 163 habitatges en un 35% hi vivien nens de menys de 18 anys, en un 44,8% hi vivien parelles casades, en un 10,4% dones solteres, i en un 39,3% no eren unitats familiars. En el 38% dels habitatges hi vivien persones soles el 24,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,42 i el nombre mitjà de persones que vivien en cada família era de 3,25.
Per edats la població es repartia de la següent manera: un 32% tenia menys de 18 anys, un 7,6% entre 18 i 24, un 21,3% entre 25 i 44, un 20,6% de 45 a 60 i un 18,5% 65 anys o més.
L'edat mediana era de 36 anys. Per cada 100 dones de 18 o més anys hi havia 84,8 homes.
La renda mediana per habitatge era de 20.469 $ i la renda mediana per família de 29.625 $. Els homes tenien una renda mediana de 23.750 $ mentre que les dones 16.477 $. La renda per capita de la població era de 10.802 $. Entorn del 13,9% de les famílies i el 20,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Longton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Longton». American Fact Finder. Oficina del Cens dels Estats Units, 12-01-2010.
# Milwaukee Brewers

El Milwaukee Brewers és un club professional de beisbol estatunidenc de la ciutat de Milwaukee (Wisconsin) que disputa l'MLB.

## Palmarès

* Campionats de l'MLB (0): -
* Campionats de la Lliga Americana (1): 1982
* Campionats de la Divisió Est (1): 1982

## Evolució de la franquícia

* Milwaukee Brewers (1970–present)
* Seattle Pilots (1969)

## Colors

Blau marí, daurat i blanc.

## Estadis

* Miller Park (2001-present)
* County Stadium (1970-2000)
* Sick's Stadium-Seattle (1969)

## Números retirats

* Paul Molitor 4
* Robin Yount 19
* Rollie Fingers 34
* Jackie Robinson 42
* Hank Aaron 44

## Enllaços externs

* Web oficial
* Milwaukee Brewers a FoxSports.com
* Brewerfan.net
* Brewers Radio Network Arxivat 2007-12-15 a Wayback Machine.
* Seattle Pilots web
# Mescla racèmica

* Dos estereoisòmers de l'àcid tàrtric
* Isòmer levo
* Isòmer dextro
Una mescla racèmica o racemat és una mescla que conté quantitats iguals de dos enantiòmers i és òpticament inactiva. És a dir, és una barreja en la qual productes d'una reacció química, amb activitat òptica a causa d'isomerisme són trobats en proporcions aproximadament equivalents. És a dir L i D estereoisòmers són presents en un 50%. Cosa que produeix que l'activitat òptica total sigui nul·la.
Un enantiòmer amb un centre quiral, i activitat òptica pot fer girar la llum polaritzada en un grau constant, mentre que el seu equivalent oposat ho faria en el sentit contrari. Una barreja racèmica amb 50% de cada un dels isòmers cancel·laria el gir d'aquesta llum. No tots els estereoisòmers presenten la propietat de desviar la llum polaritzada, encara que la majoria d'aquests ho fa. Louis Pasteur va ser el primer a descobrir aquesta propietat en 1847 quan només comptava amb 25 anys. Sent la primera barreja racèmica la de l'àcid racèmic.
Per a designar un racemat se sol anteposar al nom del compost els prefixos (±)-, rac- (o racem-) o (RS)- o (SR)-. Per exemple, (±)-2-clorobutà, rac-2-clorobutà (o racem-2-clorobutà) i (RS)-2-clorobutà (o (SR)-2-clorobutà).
Múltiples reaccions químiques orgàniques produeixen mescles racèmiques, però l'ús de catalitzadors moderns ha aconseguit obtenir en major quantitat algun dels productes desitjats, com és el cas dels catalitzadors de Ziegler-Natta.
És tasca dels enginyers químics separar aquest tipus de mescles, quan es busca només un dels isòmers, això es pot aconseguir amb diferents operacions unitàries, incloent cristal·lització o separació de cristalls. però és preferible aconseguir mecanísmes de reacció que afavoreixin la producció del producte desitjat, ja que les propietats físiques dels enantiòmers són normalment iguals.

## Bibliografia

* Pasteur, M. L., C. R. Hebd. Seances Acad. Sci 1858, 46, 615-618.

## Referències

* ↑ «Diccionari de química | TERMCAT». [Consulta: 3 octubre 2019].
# Agrupació Europea de Caixes d'Estalvis

L'Agrupació Europea de Caixes d'Estalvis, oficialment i en anglès European Savings Banks Group és una associació bancària europea que representa 26 membres de 26 països (UE i no UE), que comprenen aproximadament 870 estalvis individuals i els bancs minoristes. Aquestes institucions operen 84.000 sucursals i donen feina a 971.000 persones. Al començament de 2006, els actius totals dels membres d'AECA van ascendir a 5.216.000 de € i el total de préstecs no bancaris de 2.685 milions de €.
L'Agrupació Europea de Caixes d'Estalvis va ser fundada el 1963 com el "Grup de Caixes d'Estalvis de la Comunitat Econòmica Europea». L'associació va canviar el seu nom pel de Grup Europeu de Caixes d'Estalvis el 1988. AECA és l'organització germana de l'Institut Mundial de Caixes d'Estalvis. Les dues organitzacions es gestionen a Brussel·les a l'Oficina Conjunta de IMCA-AECA.
AECA representa els interessos dels seus membres davant vis les institucions de la UE i fomenten la cooperació entre ells. Amb aquesta finalitat, es defineix i expressa la posició dels seus membres en assumptes relacionats amb la indústria europea de serveis financers. Publica articles d'investigació i estudis sobre l'evolució de la legislació i el mercat de la banca minorista a Europa, sobretot en comparació amb altres mercats. AECA també proporciona consultoria tècnica en col·laboració amb els organismes multilaterals i ofereix formació als seus membres.

## Referències

* ↑ «ESBG - Key figures». Arxivat de l'original el 2008-12-09. [Consulta: 8 juliol 2014].
* ↑ «ESBG - New publications». Arxivat de l'original el 2014-07-14. [Consulta: 8 juliol 2014].
# Rebel·lió a l'Índia (pel·lícula de 1965)

Rebel·lió a l'Índia (títol original: The Brigand of Kandahar) és una pel·lícula d'aventures britànica de 1965 dirigida per John Gilling i protagonitzada per Ronald Lewis, Oliver Reed i Duncan Lamont. Va ser una de les nombroses pel·lícules britàniques realitzades durant una època que presentava guerrers estrangers com a protagonistes. Està doblada al català.

## Argument

Case, un oficial de l'exèrcit indi britànic, és acomiadat del seu regiment després d'haver estat acusat de covardia. Després s'uneix a un grup de bandolers indis en una recerca per capturar un fort britànic.

## Repartiment

* Ronald Lewis - Case
* Oliver Reed - Ali Khan
* Duncan Lamont - Coronel Drewe
* Yvonne Romain - Ratina
* Katherine Woodville - Elsa
* Glyn Houston - Marriott
* Walter Brown - Hitala
* Inigo Jackson - Capità Boyd
* Jeremy Burnham - Capità Connelly

## Recepció crítica

Un crític de Time Out va escriure: "L'Índia el 1850 proporciona el teló de fons (suposadament, almenys, ja que les roques de paper maché i l'Anglaterra rural són molt evidents) per a una aventura militar rutinària"; mentre que TV Guide va assenyalar que "el clímax de la batalla és ràpid, ben posat en escena i entretingut".

## Referències

* ↑ «The Brigand of Kandahar». BFI. Arxivat de l'original el 2009-01-16.
* ↑ Monk & Sargeant p.118
* ↑ «Rebel·lió a l'Índia». esadir.cat. [Consulta: 11 juliol 2024].
* ↑ Richards p.217
* ↑ «The Brigand of Kandahar». Time Out London.
* ↑ «The Brigand Of Kandahar». TV Guide.

## Bibliografia

* Monk, Claire; Sargeant, Amy. British historical cinema: the history, heritage and costume film. Routledge, 2002.
* Richards, Jeffrey. Visions of Yesterday. Routledge & Kegan Paul, 1973.
# He suspès, però...

He suspès, però... (japonès: 落第はしたけれど (Rakudai wa shitakeredo)) és una pel·lícula japonesa muda dirigida per Yasujirō Ozu, estrenada el 1930. La pel·lícula és una sàtira de la vida en un internat. Els intertítols han estat traduïts al català.

## Sinopsi

En Takahashi es prepara per al seu examen i escriu xuletes als punys de la seva camisa. Però la ben intencionada Sayoko li renta aquesta samarreta i suspèn. En un context de crisi econòmica i atur endèmic, els estudiants que han aprovat els exàmens no poden trobar feina. En Takahashi, gràcies als diners dels seus pares, continua gaudint de la vida.

## Repartiment

* Tatsuo Saitō: Takahashi, l'estudiant
* Kaoru Futaba: Okane, la propietària
* Kinuyo Tanaka: Sayoko, la cambrera del cafè
* Tomio Aoki: fill de la patrona
* Chishū Ryū: Hattori, un company de classe
* Hiroo Wakabayashi: un professor
* Ikkō Ōkuni: un professor
* Dekao Yokoo: Ōmura, un estudiant fracassat
* Tokio Seki: Koike, un estudiant fracassat
* Ichirō Tsukita: Sugimoto, un company de classe

## Al voltant de la pel·lícula

En una entrevista per al diari Kinema Junpō, Ozu va dir sobre aquesta pel·lícula:
| « | Era un curtmetratge. Per primera vegada, vaig donar un paper important a Chishū Ryū encara que va aparèixer a les meves pel·lícules anteriors | » |

## Notes i referències

* 1 2 «Rakudai wa shita keredo». Filmoteca de Catalunya. [Consulta: 29 setembre 2023].
* ↑ Shōchiku. «落第はしたけれど (Rakudai wa shitakeredo)» (en japonès). shochiku.co.jp. [Consulta: 3 novembre 2021].
* ↑ Yasujirō Ozu. Pour parler de mes films. París: Éditions OPTA, février 1978, p. 80 [Consulta: 2 novembre 2021].

## Enllaços externs

* «落第はしたけれど» (en japonès). Arxiu Nacional del Cinema del Japó. [Consulta: 3 novembre 2021].
# Logging (informàtica)

En informàtica, el registre és l'acció de mantenir un registre dels esdeveniments que es produeixen en un sistema informàtic, com ara problemes, errors o només informació sobre les operacions actuals. Aquests esdeveniments poden ocórrer en el sistema operatiu o en un altre programari. S'enregistra un missatge o una entrada de registre per a cada esdeveniment. Aquests missatges de registre es poden utilitzar per supervisar i comprendre el funcionament del sistema, per depurar problemes o durant una auditoria. El registre és especialment important en programari multiusuari, per tenir una visió general central del funcionament del sistema.
En el cas més senzill, els missatges s'escriuen en un fitxer, anomenat fitxer de registre. Alternativament, els missatges es poden escriure en un sistema de registre dedicat o en un programari de gestió de registres, on s'emmagatzemen en una base de dades o en un sistema informàtic diferent.
Concretament, un registre de transaccions és un registre de les comunicacions entre un sistema i els usuaris d'aquest sistema, o un mètode de recollida de dades que captura automàticament el tipus, contingut o temps de les transaccions realitzades per una persona des d'un terminal amb aquest. sistema. Per a la cerca web, un registre de transaccions és un registre electrònic de les interaccions que s'han produït durant un episodi de cerca entre un motor de cerca web i usuaris que cerquen informació en aquest motor de cerca web.
Molts sistemes operatius, marcs de programari i programes inclouen un sistema de registre. Un estàndard de registre àmpliament utilitzat és Syslog, definit a Internet Engineering Task Force (IETF) RFC 5424. L'estàndard Syslog permet un subsistema dedicat i estandarditzat per generar, filtrar, registrar i analitzar missatges de registre. Això alleuja els desenvolupadors de programari d'haver de dissenyar i codificar els seus sistemes de registre ad hoc.

## Referències

* ↑ DeLaRosa, Alexander. «Log Monitoring: not the ugly sister» (en english). Pandora FMS, February 8, 2018. Arxivat de l'original el February 14, 2018. [Consulta: February 14, 2018].
* ↑ «XML Logging :: WinSCP» (en anglès). winscp.net.
* ↑ «Use XML for Log Files» (en anglès). CodeProject, August 22, 2008.
* ↑ «Turn Your Log Files into Searchable Data Using Regex and the XML Classes» (en anglès). learn.microsoft.com.
# Milwaukee

* No s'ha de confondre amb Milwaukie.
Milwaukee és la ciutat més gran de l'estat de Wisconsin, Estats Units, i capital del comtat de Milwaukee. La població de la ciutat és d'unes 583.000 persones (2004), amb un total estimat d'1.700.000 habitants en l'àrea metropolitana de Milwaukee (2005). La ciutat, és la 22a pel que fa a població al conjunt dels Estats Units, i és al sector sud-oest de l'estat de Wisconsin, a la riba occidental del llac Michigan.

## Persones notables

* Spencer Tracy, actor.
* Gene Wilder, actor, director i guionista de cinema.
* Henry Schoenefeld, compositor musical.
* Kay Rush, periodista.
* Herbert Simon (1916-2001), economista, Premi Nobel d'Economia de 1978
* Thomas A. Steiz (1940 - 2018) químic, Premi Nobel de Química de l'any 2009
* David Wineland (1944 -) físic, Premi Nobel de Física de l'any 2012.
* Jacob Reuter (1866 - 1945), violinista i compositor musical

## Enllaços externs

* Milwaukee - Lloc web oficial
# Mercat Romà de Llagostera

El Mercat Romà de Llagostera és una fira de parades artesanals ambientada en l'època romana que se celebra per Setmana Santa des del 2007. Es duu a terme íntegrament al nucli antic de Llagostera. La sisena edició, celebrada al març del 2013, va comptar amb uns 8.000 visitants.
Hi ha desfilada dels manaies, exhibició de dansa i dansa del ventre, cercavila amb els Gegants de Llagostera, lluites de gladiadors, espectacles de màgia, humor i malabars, i un dinar popular. També es duen a terme visites als edificis històrics com la torre de guaita i el campanar.
Els Manaies de Llagostera van impulsar i organitzar les primeres edicions, fins que l'Ajuntament de Llagostera en va prendre el relleu com a organitzador principal. Les primeres edicions es van celebrar a la zona esportiva del municipi. Les entitats organitzadores són l'Ajuntament de Llagostera, els Manaies de Llagostera i la parròquia, amb la col·laboració d'altres entitats del municipi. La novetat del 2016 va ser que va dedicar un carrer a oficis antics.

## Referències

* ↑ «Llagostera celebra la tercera edició del Mercat Romà». El Poll, 27-03-2010 [Consulta: 28 agost 2013].
* ↑ «Unes 8.000 persones passen per la 6a edició del Mercat Romà de Llagostera». LaVanguardia, 24-03-2013 [Consulta: 28 agost 2013].
* ↑ Bartomeu, Josep M. «El Mercat Romà obre la Setmana Santa a Llagostera». Diari de Girona, 25-03-2013 [Consulta: 28 agost 2013].
* ↑ «Animació al carrer». Descobrir.cat. [Consulta: 28 agost 2013].
* ↑ «VI Mercat romà». Sàpiens. Arxivat de l'original el 3 de març 2016. [Consulta: 28 agost 2013].
* ↑ Reynal, Maria «Llagostera reviu l'època romana». ARA, 18-03-2016 [Consulta: 27 desembre 2016].
# Agàstenes

Agàstenes (Grec antic: Ἀγασθένης), en la mitologia grega, fou fill d'Augies al que va succeir al tron al regne d'Èlida. En el govern del regne va tenir al costat Amfímac i Talpi. Amb Peloris, va ser pare de Polixen, que seria un dels pretendents d'Hèlena de Troia, que va reunificar el regne quan va tornar de Troia.

## Referències

* 1 2 Homer; Llovera, Josep Maria (trad.). «La Iliada». A: Versions de l’obra completa d’Horaci i de quinze rapsòdies de la Iliada d’Homer. (en català, traduït del grec antic). Sabadell: Acadèmia Catòlica, 1975.
* ↑ Homer, Iliad 2. 624
* ↑ Gai Juli Higí, Fabulae, 97

## Bibliografia

* Homer, Ilíada. Cambridge, MA., Harvard University Press; Londres, William Heinemann, Ltd. 1924. Versió online a la Perseus Digital Library.
* Homer. Obres d'Homer. Oxford, Oxford University Press. 1920. Text grec disponible a la Perseus Digital Library.
* Gai Juli Higí, Fabulae from The Myths of Hyginus University of Kansas Publications in Humanistic Studies. Versió online al projecte Topos.
* Pausànies, Description of Greece. Cambridge, MA, Harvard University Press; Londres, William Heinemann Ltd. 1918. Versió online a la Perseus Digital Library
* Pausànies, Graeciae Descriptio. Leipzig, Teubner. 1903. Text grec disponible al Perseus Digital Library.
# Redigobius dispar

Redigobius dispar és una espècie de peix de la família dels gòbids i de l'ordre dels perciformes. Va ser descrit per Wilhelm C.H. Peters el 1868.

## Morfologia

* Els adults poden assolir fins a 5,5 cm de longitud total.

## Hàbitat

És un peix de clima tropical i bentopelàgic.

## Distribució geogràfica

Es troba a les Filipines, Indonèsia i la Micronèsia.

## Observacions

És inofensiu per als humans.

## Referències

* ↑ Peters, Wilhelm C.H. «Über die von Hrn. Dr. F. Jagor in dem ostindischen Archipel gesammelten und dem Königl. zoologischen Museum übergebenen Fische» (en alemany). Monatsberichte der Akademie der Wissenschaft zu Berlin, 1868, pàg. 254-281.
* 1 2 3 4 Casa, Christine Marie V.; Reyes, Rodolfo B. «Redigobius dispar (Peters, 1868)» (en anglès). Fishbase, s.d. [Consulta: 14 març 2022].
* ↑ Kottelat, M., A.J. Whitten, S.N. Kartikasari i S. Wirjoatmodjo, 1993. Freshwater fishes of Western Indonesia and Sulawesi. Periplus Editions, Hong Kong. 221 p.

## Bibliografia

* Hoese, D.F. 1986: Gobiidae. p. 774-807. A: M.M. Smith i P.C. Heemstra (eds.) Smiths' sea fishes. Springer-Verlag, Berlín.
# Milvignes

Milvignes és un municipi suís del cantó de Neuchâtel, situat al districte de Boudry. L'1 de gener de 2013, es crea aquest municipi nou per la fusió de tres antics municipis, Auvernier, Bôle i Colombier.

## Geografia

Els antics municipis que formen Milvignes tenien una superfície de 8,78 km².
Auvernier tenia una àrea, a partir del 2009, d'1,7 quilòmetres quadrats. D'aquesta àrea, 0,79 Km² o el 47,0% s'utilitza amb finalitats agrícoles, mentre que 0,06 km² o el 3,6% són boscos. De la resta del terreny, 0,8 km² o el 47,6% estan poblats (edificis o carreteres), 0,04 km² o el 2,4% són rius o llacs i 0,01 km² o 0,6% és terres improductives. L'antic municipi es troba a la riba nord-oest del llac de Neuchâtel.
Bôle tenia una àrea, a partir del 2009, de 2,6 quilòmetres quadrats (1,0 milles quadrades). D'aquesta àrea, 0,7 km² o el 27,1% s'utilitza amb finalitats agrícoles, mentre que 1,16 km² o el 45,0% són boscos. De la resta del terreny, 0,73 km² o el 28,3% està poblat (edificis o carreteres). L'antic municipi està situat al vessant sobre l'antiga calçada d'època romana Vy d'Etraz. Està format pel poble lineal de Bôle.
Colombier tenia una superfície, a partir del 2009, de 4,5 quilòmetres quadrats. D'aquesta superfície, 1,78 km² o el 39,4% s'utilitza amb finalitats agrícoles, mentre que 0,85 km²o el 18,8% són boscos. De la resta de la terra, 1,86 km² o el 41,2% estan poblats (edificis o carreteres), 0,01 km² o 0,2% són rius o llacs i 0,02 km² o 0,4% terres improductives. L'antic municipi es troba en un petit turó sobre el llac de Neuchâtel.
El municipi estava situat al districte de Boudry, fins que es va eliminar el nivell de districte l'1 de gener de 2018.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
* ↑ Amtliches Gemeindeverzeichnis der Schweiz published by the Swiss Federal Statistical Office (alemany) accessed 2 January 2013
* 1 2 3 Swiss Federal Statistical Office-Land Use Statistics 2009 data (alemany) accessed 25 March 2010
* ↑ Amtliches Gemeindeverzeichnis der Schweiz (alemany) accessed 15 February 2018
# Lietava

Lietava és un poble i municipi d'Eslovàquia que es troba a la regió de Žilina, al centre-nord del país.

## Història

La primera menció escrita de la vila es remunta al 1300.
# Conjunció

«Conjunció» té aquests significats:
* Lògica: La conjunció lògica és un operador lògic que dona vertader com a resultat quan les dues proposicions sobre què s'aplica són vertaderes.
* Gramàtica: La conjunció (gramàtica) és una paraula que serveix per a enllaçar dues oracions o dos elements d'una oració.
* Astronomia: La conjunció (astronomia) és quan dos astres observats des d'un tercer (generalment la Terra) es troben molt a prop en el cel.